Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20449

5. FEJEZET - CSOMAGOLÁS 5.1 Általános követelmények A veszélyes anyagokat ezen fejezet rendelkezéseivel összhangban és a Technológiai Utasításban közöltek szerint kell csomagolni. 5.2 Csomagoló eszközök 5.2.1 Veszélyes anyagok légi-szállításához használt csomagoló eszköznek jó minőségűnek és oly módon összeállítottnak és biztonságosan lezártnak kell lennie, amely megakadályozza a szállítás normál körülményei között a hőmérséklet, a páratartalom, vagy a nyomásváltozás, illetve a rezgés által esetleg keletkező szivárgást. 5.2.2 A csomagoló eszköz legyen tartalmának megfelelő. Veszélyes anyaggal közvetlenül érintkező csomagolóanyag az ilyen veszélyes anyag bármely vegyi, vagy egyéb hatásának álljon ellen. 5.2.3 A csomagoló eszköz teljesítse a Technológiai Utasítás anyagra és szerkesztésre vonatkozó előírásait. 5.2.4 A csomagolást a Technológiai Utasítás rendelkezéseivel összhangban kell ellenőrizni. 5.2.5 Elsődlegesen folyadéktárolási céllal készült csomagoló eszköznek képesnek kell lennie folyás nélkül ellenállni a Technológiai Utasításban meghatározott nyomásnak. 5.2.6 A belső csomagoló eszközt úgy kell tömíteni, rögzíteni, vagy bélelni, hogy a repülés szokásos körülményei között az el ne törjön, ne szivárogjon és a külső csomagoló eszközben mozgása korlátozott legyen. A bélelő és az elnyelő anyag a tárolóeszköz tartalmával veszélyes kölcsönhatásba nem léphet. 5.2.7 Egyetlen tárolóeszköz sem használható fel ismételten mindaddig, amíg meg nem vizsgálták és azt korróziótól, vagy egyéb sérüléstől mentesnek nem találták. Ha valamely tárolóeszközt ismételten használnak fel, minden szükséges intézkedést meg kell tenni, hogy új tartalma ne szennyeződjék. 5.2.8 Amennyiben a tisztítatlan üres tároló eszköz előző tartalma természeténél fogva veszélyes lehet, azt szorosan le kell zárni és az általa képviselt veszélynek megfelelően kell kezelni. 5.2.9 Ártalmas mennyiségű veszélyes anyag a csomag külső felületéhez nem tapadhat. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes